Kylpyammeessa ei ole kaloja.
Jumalan siunausta ja tervetuloa ohjelman pariin.
Olen Tommy Lilja, PTL-järjestön perustaja ja johtaja.
Tänään meillä tulee olemaan hienoa yhdessä.
Tämä ei ole pelkkä tv-ohjelma, -
sillä Pyhä Henki on täällä kanssani.
Jos Pyhä Henki on kanssani, -
ja Pyhässä Hengessä ei ole välimatkoja, -
Pyhä Henki on myös siellä, missä sinä olet.
Tänään vien teidät Malawiin.
Meillä oli hieno kokoussarja Mzuzun kaupungissa.
Näytän, miksi on tärkeää ja mahdollisesti jopa vaarallista -
rukoilla tulkin puolesta.
Näytän myös uuden jakson "Puutarhurin raamattukoulusta".
Tänään emme tosin mene puutarhaan, -
vaan merelle.
Aion opettaa tänään siitä, miksi kylpyammeessa ei voi kalastaa.
Tiedäthän, Jeesus rakastaa sinua.
Ohjelmani tarkoitus ei ole tehdä vain tv-ohjelmaa, -
vaan haluan sinun katsovan, jotta voisit uskoa, -
että Jeesus Kristus elää.
Jeesus ei ole vain jotakin, mikä tapahtui 2 000 vuotta sitten.
Jeesus on jotakin, mikä on todellista nyt. Nämä eivät ole vanhoja uutisia.
"Mutta sehän tapahtui 2 000 vuotta sitten", sanot. Ei!
Jeesus tekee yhä samaa kuin 2 000 vuotta sitten.
Ihmisiä paranee joka päivä.
Nämä uutiset ovat uusia, hyviä ja tuoreita, -
joten tervetuloa seuraamaan ohjelmaa!
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Olemme tehneet työtä Nepalissa jo monen vuoden ajan.
Kun menin ensikertaa Nepaliin ja Jumala kutsui meidät -
ja lensin Kathmanduun, -
näin sateenkaaren.
Kaiken lisäksi koneemme lensi suoraan sateenkaaren läpi.
Aivan kuin Jumala olisi sanonut: "Tommy, olet osa liittoa.
Minulla on liitto kanssasi. Liiton tarkoitus on tavoittaa Nepal."
Meillä on ollut monta onnistunutta kokoussarjaa Nepalissa.
Se, mitä kokoussarjan aikana tapahtuu, on jotakin, -
mikä täytyy kokea itse, sillä se on painavaa.
Pyhä Henki on siellä läsnä.
Monia ihmisiä vapautuu pahoista hengistä.
Maaseudulla ihmiset eivät ymmärrä lainkaan englantia.
Mutta kun ajan ulos pahat henget Jeesuksen nimessä -
ja puhun heille englanniksi, he vastaavat nepaliksi, -
eli he ymmärtävät, mitä sanon.
Monia ihmisiä paranee.
Kokoussarjat ovat laittaneet liikkeelle jotakin, -
joten Nepalissa on tänä päivänä herätys.
Mutta maanjäristys on vahingoittanut Nepalia vakavasti.
Nepal on hyvin erityinen maa, -
sillä se on pääasiassa jylhää vuoristoa -
ja ihmiset ovat sopeutuneet siihen.
He ovat perustaneet viljelmiä vuorenrinteille.
He siis viljelevät maata vuorenrinteillä.
Juttu menee niin, että kun tie päättyy, siitä jatkuu polku.
Nyt isoilla avustusjärjestöillä on ongelmia -
syrjäkylien tavoittamisessa.
Mutta meidän väkemme ja pastorimme -
ovat syntyneet ja kasvaneet vuoristossa.
He jaksavat kantaa kahta painavaa riisisäkkiä -
ylös vuoren rinnettä monta tuntia kerrallaan.
Sitä me teemme nyt.
Tavoitamme kylän toisensa jälkeen.
Kun tie päättyy, he jatkavat polkua pitkin.
He vievät syrjäkyliin riisiä, lääkkeitä, -
telttoja, huopia ja kaikkea muuta, mitä ihmiset tarvitsevat.
Tänä syksynä Jumala on kutsunut meidät.
Nepalilaiset ovat kutsuneet meidät -
tuomaan avustusta ja pitämään kokoussarjoja.
Sitä me teemme nyt.
Pastori Tommy, kiitos siitä, että autat meitä auttamaan -
maanjäristyksen uhreja Nepalissa.
3. toukokuuta autoimme kahtasataa uhria, -
joiden elämään maanjäristys vaikutti.
Se oli Naubisessa Dhadingin piirikunnassa.
Siellä oli ihmisiä, jotka menettivät kotinsa ja ruokansa.
Joiltakin oli kuollut lapsia.
Olemme iloisia, kun voimme mennä heidän luokseen auttamaan heitä, -
sillä kukaan ei auttanut heitä, ei edes hallinto -
eivätkä kansalaisjärjestöt.
Ne auttoivat vain kaupunkialueilla.
Mutta kiitos Herran, me pystymme menemään sinne ja auttamaan.
Ihmiset olivat kiitollisia saamastaan ruoka-avusta, -
koska he kertoivat, etteivät he olleet saaneet ruokaa kolmeen päivään.
He olivat nälissään kolme päivää.
Olimme iloisia, kun saimme viedä heille ruokaa hengen pitimiksi.
5. toukokuuta menimme Makwanpurin piirikuntaan.
Kävelimme sinne monta tuntia.
Siellä oli 120 ihmistä, 120 perheen edustajaa.
He odottivat ruokaa.
Lahjoituksillanne ostamme riisiä, telttoja, -
huopia, sinappiöljyä ja suolaa -
ja autamme heitä pysymään hengissä.
Tämä kaikki on PTL-järjestön ansiota.
Ilman PTL:ää emme voisi mennä sinne ja auttaa.
Minä ja Sita haluamme kiittää pastori Tommyä -
ja pastori Carinaa, pastori Bertiliä -
ja kaikkia lahjoittajia Ruotsissa ja niitä, jotka auttavat meitä.
Tarpeita on paljon, ja minun näkyni on auttaa.
Jos minulla on resursseja, -
haluan mennä moniin paikkoihin nälkäisten ja nälänhätää kärsivien luo.
Tarvitsen rukouksia ja tukea.
Pastori Tommy, rukoile ja auta meitä, jotta voimme auttaa -
ja auttaa hädänalaisia selviytymään hengissä.
Nyt vien teidät Puutarhurin raamattukouluun.
Näemme uuden jakson. Tämä on neljäs jakso.
Olemme tehneet kolme jaksoa. En tiedä, oletko nähnyt niitä.
Opetan hengellisiä totuuksia puutarhanhoidon kautta.
Ensimmäisessä jaksossa opetin nurmikosta.
Jos nurmikossa on rikkaruohoja, rikkaruohot voi niittää -
tai myrkyttää.
Mutta jos todella haluaa päästä eroon rikkaruohoista, -
ne pitää kitkeä. Se on hyvin tärkeää, -
jotta ne saa hävitettyä juurineen.
Sama pätee demoneihin.
Jos joutuu pahojen henkien hyökkäyksen kohteeksi, -
ei auta, jos vain leikkaa nurmikon.
Jos vain "leikkaa" demonit, -
ne vain iskee tainnoksiin.
Ei auta, jos vain syö lääkkeitä.
Pahat henget täytyy ajaa ulos.
Se toimii samalla tavalla kuin rikkakasvien hävittäminen nurmikolta.
Ne täytyy kitkeä, vetää ulos juurineen.
Jos haluaa päästä eroon pahoista hengistä, -
täytyy hävittää ovi, josta ne tulevat sisään.
Ne täytyy ajaa ulos kokonaan.
Jeesuksen Kristuksen nimessä täytyy tukkia ovi, -
etteivät ne enää pääse takaisin.
Nyt katsomme neljännen jakson.
Se on erityinen jakso, sillä näette minut kalastamassa kylpyammeessa.
Kerron, miksi kylpyammeessa ei ole kaloja, -
vaan täytyy mennä merelle.
PUUTARHURIN RAAMATTUKOULU 4. Kylpyammeessa ei voi kalastaa
Jumalan siunausta ja tervetuloa Puutarhurin raamattukouluun!
Aiemmissa jaksoissa on puhuttu rikkaruohoista, -
polkupyöristä ja lehdistä.
Tänään emme tosin puhu puutarhanhoidosta lainkaan.
Tänään puhumme kalastamisesta -
ja siitä, mitä pitää tehdä, jos haluaa napata oikein ison kalan.
Tämä on tyypillinen seurakunta.
Tänne mahtuu 150―300 vierailijaa.
Tällaisia seurakuntia on maailmassa miljoonia.
Ja ne ovat hienoja. Ne rakastavat Jumalaa ja keskittyvät Jeesukseen.
Mutta on yksi ongelma.
Kuten ystävämme, Jumalan mies Reinhard Bonnke sanoi, -
pyhäköt ovat maailman eniten evankelioituja kiinteistöjä.
Se on ongelma. Miksi?
Olen käynyt pienissä seurakunnissa ja megaseurakunnissa.
Siellä ihmisistä valtaosa on jo pelastuneita.
Seurakunnassa evankeliointi on kuin -
kylpyammeessa kalastamista. Mutta on yksi ongelma.
Kylpyammeessa ei ole kaloja.
Sinulla voi olla maailman paras virveli ja voit ostaa kalleimman uistimen, -
mutta niistä ei ole hyötyä, -
koska kylpyammeessa ei ole kaloja.
Jos haluaa napata kalan, täytyy mennä sinne, missä kalat ovat.
On monia kalastustapoja. Voi virittää verkot tai heitellä virvelillä, -
mutta täytyy mennä sinne, missä kalat ovat.
Olen tosi onnekas, sillä minulla on rakas vanha ystävä, Kjell.
Hän on veli Kristuksessa. Tervetuloa ohjelmaan! - Kiitos.
Hän tuntee nämä vedet kuin omat taskunsa.
Tänään hän vie minut ja sinut sinne, missä kalat ovat.
Lähdemme kalastamaan saalistajaa, haukea.
Hauen narraamiseen tarvitaan vain virveli ja uistin.
Sitten vain nousemme veneeseen ja menemme kalojen luo.
Tämä on sitä, mitä Jeesuskin teki.
Kun Hän tuli uuteen kaupunkiin, Hän teki ihmeen. Hän paransi jonkun.
Se oli syötti, jolla saatiin kaikkien huomio.
Kun Hän oli herättänyt kaikkien huomion, Hän julisti evankeliumin.
Kapteeni Kjell, onko valmista?
Lähdetään kalojen luo. Mennään.
Kokoussarjoissakin meillä on kokouksia neljänä iltana.
Joka ilta väkeä on aina vain enemmän -
ja yhä enemmän ihmisiä tulee Herran luo. Nyt kalastamme -
Jeesuksen nimessä.
Jeesus haluaa tehdä sinusta ihmisten kalastajan.
Mutta et voi olla ihmisten kalastaja seurakuntasalissa.
Sinun pitää mennä sinne, missä kalat ovat.
Kjell, nyt taisi taas napata.
Taisi napata taas.
Halleluja! Aamen! - Nyt tarkkana.
Evankeliumi ei ole vain yksi vaihtoehto monista.
Se on Jumalan viimeinen vetoomus: -
"Tee parannus ja usko evankeliumi."
Siksi evankeliumia pitää julistaa, -
sillä julistamaton evankeliumi ei ole evankeliumi lainkaan.
Se on uutinen. Jotta se voi tulla uutiseksi, se pitää kertoa.
Se on kuin lääkepullo kuolevalle potilaalle.
Ellei pulloa avaa ja juota potilaalle lääkettä, -
hän kuolee, vaikka pullo olisi hänen vuoteensa vieressä.
Siksi meidän pitää julistaa evankeliumia.
Tahdon sanoa vielä, että tämä on hyvä uutinen.
Joku sanoo: "Mutta sehän on vanha juttu 2 000 vuoden takaa." Ei, ei!
Sitä tapahtuu yhä uudelleen.
Viimeksi kuluneenkin tunnin ja minuutin aikana ihmisiä pelastui, -
parani, vapautui ja eheytyi. Se on hyvä uutinen, ja sitä tapahtuu nyt.
Rohkaisen sinua tulemaan mukaan.
Liity Jeesuksen joukkoihin ja Hänen kalastustiimiinsä.
Ennen kuin menemme Mzuzuun Malawiin -
ja näytän, miksi ei pidä rukoilla tulkkinsa puolesta, -
tahdon sanoa muutaman sanan uudesta liitosta.
Vanhassa liitossa, Vanhassa testamentissa -
toisessa Mooseksen kirjassa -
Jumala lupaa heprealaisille, israelilaisille, -
ettei Hän antaisi niiden sairauksien, joilla Hän löi egyptiläisiä, -
koskettaa heprealaisia, israelilaisia.
Jos he tottelisivat Hänen sanaansa ja vaeltaisivat Hänen tahdossaan, -
he eivät sairastuisi.
Ja itse asiassa, kun he vaelsivat erämaassa 40 vuotta, -
heistä yksikään ei sairastunut.
He jopa käyttivät samoja kenkiä ja vaatteita, -
koska Jumalan siunaus lepäsi heidän yllään.
Raamatussa Heprealaiskirjeessä sanotaan myös, -
että olemme uudessa liitossa, joka on parempi kuin vanha.
Minun ymmärrykseni perusteella, -
jos israelilaiset eivät kärsineet sairauksista, -
meidän, jotka olemme tulleet liittoon, ei myöskään pitäisi olla sairaita, -
sillä tämä on parempi liitto, koska uhri on vahvempi.
Se on täydellinen uhri.
Jumala auttoi heitä heidän tuotua härkiä, vuohia ja uhrilampaita.
Nyt Jeesus on uhrattu meidän puolestamme.
Kun me tulemme tähän uuteen liittoon, -
voin rukoilla puolestasi. Sinä voit rukoilla itse.
Voit omistaa itsellesi lupauksia ja asioita, jotka kuuluvat sinulle -
tässä uudessa liitossa.
Parantuminen Jeesuksen nimessä kuuluu sinulle, -
sillä Hänen haavojensa kautta meidät on parannettu -
Jeesuksen Kristuksen nimessä.
Jos israelilaiset eivät sairastuneet 40 vuoteen erämaassa -
ja jos Jeesuksen nimessä me olemme nyt paremmassa liitossa, -
sinulle on olemassa parantuminen.
Tahdon rohkaista sinua.
Uskon, että Jumala kehotti minua kertomaan sinulle juuri nyt, -
että sinä olet uudessa liitossa.
Ota omaksesi Jumalan antamat parantumiset.
Nyt kun menemme Malawiin, -
näet, miten ihmiset ottivat evankeliumin -
ja ottivat vastaan paremman liiton.
He parantuivat ja olivat täysin sekaisin Pyhästä Hengestä.
Halleluja! Katso ja usko, että Jeesus elää.
PTL:N EVANKELIOIVA KOKOUSSARJA
MZUZU, MALAWI, 4.―7.9.2014
Se tulee nyt. Ota vastaan!
Sano: "Isä, Jeesuksen nimessä, -
tulen kasvojesi eteen.
Anna minulle anteeksi, sillä olen tehnyt syntiä.
Anna minulle anteeksi. Anna minulle anteeksi.
Teen parannusta.
Ja otan Sinut vastaan, Jeesus -
Herrakseni ja Jumalakseni.
Mikä ilta meillä on ollut täällä Mzuzussa Malawissa!
Väkeä oli tuplasti eiliseen verrattuna.
Koimme todellisen läpimurron. Tuhansia ihmisiä tuli Herran luo.
Puhuin siitä, miten olla mahdollisuus Jumalalle.
Joskus mahdollisuudet tulevat vastustukseen kätkettyinä.
Olen köyhä. Olen kouluja käymätön.
Minulla ei ole mitään. En osaa tehdä mitään.
Sanon teille yhden asian: -
se on mahdollisuus Jumalalle.
Kun olimme lausuneet pelastusrukouksen, -
aloin rukoilla Pyhän Hengen kastetta. Käskin heidän vain odottaa.
Se tulee nyt. Ottakaa vastaan!
Pyhän Hengen tuuli tuli sellaisella tavalla, -
että sadat ihmiset kaatuivat, -
koska Pyhä Henki tuli niin voimakkaana.
Minulle kerrottiin tänään, että mukana oli paljon muslimeja.
Eilen kokouksessa oli nuori tyttö, joka oli kuuro demonien vaikutuksesta.
Hän parani eilen. Tänään moskeijassa keskusteltiin siitä, -
miten Jeesus voi parantaa.
Suuri joukko muslimeja tuli katsomaan parantumisia.
Siellä oli myös nainen, joka oli käynyt noidan luona kolme vuotta sitten.
Noita langetti hänen ylleen kirouksen.
Niinpä hän tunsi, että hänen vatsassaan liikkuu jokin.
Kuvittele, että tuntisit jonkin liikkuvan -
kolmen vuoden ajan. Mutta kun tänään rukoilimme, -
paha henki tuli ulos ja se, mikä siellä liikkui, tuli ulos. Nainen vapautui.
Lisäksi kun rukoilimme eilen illalla, -
mukana oli nainen, jolla oli tuber- kuloosi. Se on vaarallinen sairaus.
Hän parantui. Hän kävi aamulla lääkärillä, ja tämä vahvisti asian.
Kun nainen tuli rukoiltavaksi eilen, -
hän uskoi, että Jumala kosketti häntä.
Hän meni sairaalaan.
Lääkäri sanoi, ettei hänellä ole tuberkuloosia.
Hän oli parantunut.
Halleluja! Aplodit Jeesukselle!
Kesken kokouksen tein virheen.
Käskin tulkkini tulkata, kun puhuin kielillä.
[puhuu kielillä]
Jos puhuisit noin, olisin tulkannut.
[puhuu kielillä]
Pyhä Henki tuli hänen ylleen niin, ettei hän päässyt ylös 15 minuuttiin -
eikä meillä ollut toista tulkkia.
Lupaan sinulle ja itselleni, -
etten enää ikinä rukoile tulkkini puolesta kesken kokouksen.
Mieleeni jäi se, -
kun katsoin oikealle puolelleni ja näin, miten Pyhä Henki tuli -
kuin tuuli ja valtasi lapset.
Se on voimaa. Se on Jeesus.
Jeesus on sama eilen, tänään ja huomenna.
Haluan sinun katsovan, jotta uskot, että Jeesus Kristus elää.
Tässä pastori Tommy PTL-järjestöstä, Mzuzu, Malawi.
Tämä tässä on uusin kirjani, "Luomiskoodi".
Onko luomisessa oikein koodikin? On.
Luomisessa on koodi.
En nyt paljasta, mikä se on ja mikä sen nimi on, -
mutta kerron, että kun Jumala loi taivaan ja maan, -
Hän loi sen tietyn koodin mukaan, ja luomisessa on koodi.
Tahdon ihmisten tuntevan koodin, jotta he voivat käyttää sitä.
Kun ymmärtää, mikä koodi on ja mikä sen nimi on, -
sitä voi käyttää. Koodin avulla voi sulkea ja avata kaiken.
Kirjan loppuosa käsittelee enemmänkin ihmistä.
Tiedäthän, olet vain yhden ajatuksen päässä menestyksestä.
Autan luku luvulta ymmärtämään, -
kuka olet, mitä voit tehdä ja millaista taistelua käydään ajatusmaailmassasi.
Parasta tässä on se, etten myy kirjaani. Jaan niitä ilmaiseksi.
Haluan sinunkin ammentavan kirjoi- tuksistani, sillä tämä on Jumalalta.
Jumala haluaa puhua sinulle sekä opettaa ja rohkaista sinua, -
jotta sinusta voi tulla se, joka olet Kristuksessa.
Lähetä minulle sähköpostia tai soita meille.
Lähetämme kirjan sinulle ilmaiseksi.
HÄN KUOLI EDESTÄMME. ME ELÄMME HÄNELLE.
Suomennos: Marianne Tenetz